Trailer Annabelle 2: Creation Tunjukkan Asal Usul Patung Yang Disumpah
Annabelle dari filem spin-off The Conjuring 2014 akan menunjukan kisah asal usulnya dalam filem sequel Annabelle 2: Creation yang akan ditayangkan pada Ogos ini. Filem seram berkenaan telahpun mengeluarkan trailer pertamanya yang boleh dikatakan agak seram dan menakutkan. Filem prekeul yang diarahkan oleh David F. Sandberg (Light Out) bakal mengisahkan tentang seorang pembuat patung dan isterinya yang membuat keputusan untuk membuka rumah mereka kepada rahib dan beberapa kanak-kanak perempuan dari sebuah rumah anak yatim yang telah ditutup selepas kematian anak perempuannya, namun mereka telah berhadapan dengan satu pengalaman yang menakutkan. Annabelle 2 dibintangi oleh beberapa pelakon terkenal antaranya Stephanie Sigman, Talitha Bateman, Lulu Wilson, Philippa Coulthard, Grace Fulton, Anthony LaPaglia dan Miranda Otto. James Wan yang juga pencipta universe The Conjuring akan bertindak sebagai penerbit filem sekuel ini. Annabelle 2: Creation akan menemui penonton pada 11 Ogos 2017 nanti.